EkBass/fiwiki-20250220-pages-articles huggingface dataset:
Kangastatti

Kangastatti (Suillus variegatus) on hyvä ruoka- ja kauppasieni. == Koko ja ulkonäkö == Kangastatin lakki on 5–15 cm leveä ja väriltään kellanruskea. Se on myös usein pienten ruskeiden täplien peittämä. Kostealla säällä lakin pinta on tahmea. Sienen malto on vaaleankeltaisia tai ruskeankeltaisia sekä pehmeää. Pillitys puolestaan on väriltään vihertävänkeltainen, vanhemmalla sienellä ruskeaan vivahtava. Sekä malto että pillikerros sinistyvät paineltaessa. Pillien suut ovat pienet toisin kuin nummitatilla (Suillus bovinus). Kangastatin jalka tanakka ja sileäpintainen. Väriltään se on suunnilleen lakin kaltainen. Halkaistaessa senkin väri muuttuu tyvestä sinertäväksi. Sienen maku on mieto, aavistuksen verran hapahko. Kangastatin tuoksu on hapan. === Samankaltaiset lajit === Kangastatin näköinen sienilaji on erityisesti edellä mainittu nummitatti. Ruskotatti (Boletus badius) ja samettitatti (Boletus subtomentosus) voivat myös joskus muistuttaa erehdyttävästi kangastattia. == Kasvuaika ja -paikka == Kangastatin esiintymisaika ulottuu elokuusta lokakuuhun. Se kasvaa männyn seuralaisena hiekkaperäisellä maalla ja jopa kallioilla. Sitä voi tavata myös kosteissa kangasmetsissä. Se on Suomessa yleinen koko maassa kuivinakin kesinä. Pohjoisen mäntykankailla kangastatti voi hyvinä sienivuosina olla erittäin runsas. Tällöin se on myös porojen tärkeää ravintoa. == Käyttö ravinnoksi == Kangastatti on hyvä ruokasieni. Sitä voidaan säilöä kuivattuna, kunhan se kuivatetaan riittävän ohuina siivuina. Kangastattia voidaan käyttää ruoaksi yksinään tai muiden sienilajien kanssa. Kangastatti kerää maasta rautaa niin paljon, että jotkut tutkijat eivät suosittele sitä syötäväksi enempää kuin 600 grammaa viikossa.Muutamat metsäsienistä keräävät maaperästä liikaa raskasmetalleja Turun Sanomat 5.7.2008 Lisäksi sillä näyttää olevan taipumus kerätä cesiumia, mikä on huomattava radioaktiivisen säteilyn lähdeSäteily ympäristössä STUKSienten käsittelyohjeet STUK. == Lähteet == == Aiheesta muualla == * Laji.fi: Kangastatti (Suillus variegatus) * Luontoportti: Kangastatti (Suillus variegatus) * Ruokavirasto: Kangastatti (Suillus variegatus) * Pinkka, Lajituntemuksen oppimisympäristö: Kangastatti (Suillus variegatus) * Arktiset Aromit: Kangastatti (Suillus variegatus) * Martat.fi: Kangastatti (Suillus variegatus) Luokka:Tahmatatit Luokka:Suomalaiset ruokasienet Luokka:Suomalaiset kauppasienet
Tetricus II

Gaius Pius Esuvius Tetricus, usein Tetricus II, oli Gallian keisarikunnan viimeisen keisarin Tetricus I:n poika. Hänen syntymä- ja kuolinvuotensa sekä elämänsä vaiheet ennen vuotta 273 ja vuoden 274 jälkeen ovat tuntemattomia tai epäselviä. Tetricus I nimitti hänet caesariksi keväällä tai kesällä 273, mutta on esitetty että nimitys olisi tapahtunut vuonna 271 tai 272. Tetricus II sai myös arvonimen princeps iuventutis ('nuorison johtaja'). Tammikuun ensimmäisenä päivänä vuonna 274 molemmat Tetricukset olivat konsuleina. Kesällä 274 heidät kuitenkin kukisti Rooman keisari Aurelianus. Aurelianus esitteli Tetricuksia triumfissaan mutta antoi armahtaa heidät. Tetricus I nimitettiin jopa Lucanian maaherraksi (corrector Lucaniae) ja Tetricus II pääsi Rooman senaattiin.Rooman keisarit s. 283–284 == Lähteet == * === Viitteet === == Aiheesta muualla == Luokka:Gallian keisarikunnan keisarit Luokka:Roomalaiset poliitikot Luokka:200-luvun kriisi
Dorcus Inzikuru

Dorcus Inzikuru (s. 2. helmikuuta 1982 Verra Ezuku) on ugandalainen kestävyysjuoksija. Hän on kautta aikain ensimmäinen naisten estejuoksun maailmanmestari. Inzikuru sijoittui 5 000 metrillä kuudenneksi Johannesburgin Afrikan kisoissa 1999. Vuonna 2000 hän sijoittui maastojuoksun MM-kilpailuissa alle 20-vuotiaiden sarjassa kymmenenneksi ja voitti 5 000 metrillä nuorten maailmanmestaruuden ajalla 16.21,32. Vuonna 2002 hän sijoittui samalla matkalla Kansainyhteisön kisoissa neljänneksi ja Afrikan mestaruuskisoissa hopealle ajalla 15.54,22. Seuraavana vuonna hän saavutti Abujan Afrikan kisoissa 5 000 metrillä hopeaa ajalla 16.42,9. Helsingin MM-kisoissa 2005 Inzikuru voitti ensimmäistä kertaa arvokisojen ohjelmassa olleen naisten estejuoksukilpailun ajalla 9.18,24. Samalla hän toi maalleen Ugandalle ensimmäisen yleisurheilun maailmanmestaruuskilpailuiden kultamitalin ja yleisurheilun arvokisojen kultamitalin sitten John Akii-Buan olympiakullan 1972. Samana syksynä hän voitti estejuoksun vielä IAAF:n yleisurheilufinaalissa. Vuonna 2006 hän voitti Kansainyhteisön kisojen mestaruuden estejuoksussa ajalla 9.19,51. Inzikurun etunimi kirjoitetaan usein muotoon Docus, koska se on virheellisesti painettu passiin kyseisessä muodossa. Hän on 156 senttimetriä pitkä ja painaa 51 kilogrammaa. Inzikuru synnytti alkuvuodesta 2008 lapsen. ==Henkilökohtaiset ennätykset== *800 m: 2.03,00, Lugano, 12. heinäkuuta 2003 *maili: 4.36,05, Heusden-Zolder, 2. elokuuta 2003 *3 000 m: 8.46,29, Saint-Denis, 4. heinäkuuta 2003 *5 000 m: 15.05,30, Heusden-Zolder 31. heinäkuuta 2004 *2 000 m estejuoksu: 6.04,46, Milano, 1. kesäkuuta 2005 *3 000 m estejuoksu: 9.15,04, Ateena, 14. kesäkuuta 2005 ==Lähteet== * === Viitteet === Luokka:Ugandalaiset estejuoksijat Luokka:Ugandalaiset kestävyysjuoksijat Luokka:Vuonna 1982 syntyneet Luokka:Elävät henkilöt
Aidatrumpetti

Aidatrumpetti on nykyaikainen nimitys erityiselle trumpettityypille, joka kehitettiin Giuseppe Verdin säveltämää, muinaiseen Egyptiin sijoittuvaa Aida- oopperaa varten. Soittimen oikea nimi on tromba egiziana eli egyptiläinen trumpetti. Aidatrumpetit ovat merkittävässä roolissa Aidan toisen näytöksen marssikohtauksessa (Gloria all'Egitto) sekä aivan saman näytöksen lopussa. Oopperassa aidatrumpetteja tarvitaan kuusi kappaletta: kolme as-vireistä ja kolme h-vireistä. Aidatrumpetissa on vain yksi, kokosävelaskelen viritystä laskeva venttiili, ja sen putken pituus ja ääniala ovat lähellä nykyaikaisen b-trumpetin äänialaa, johon verrattuna as-vireinen aidatrumpetti soi kokosävelaskelta alempaa ja h-vireinen puoli sävelaskelta ylempää. Ulkomitoiltaan soitin on tavallista trumpettia paljon pidempi, sillä putki on täysin suora, venttiiliputkea lukuun ottamatta. Alun perin Verdillä oli ajatuksena käyttää puolet pidempiä, venttiilittömiä luonnontrumpetteja, mutta tästä ajatuksesta luovuttiin näyttämön tilanpuutteen ja pitkän luonnontorven epävarman soitettavuuden vuoksi. Puolta lyhyemmällä putkella voidaan käyttää oktaavia alempana, mutta harvemmassa olevia yläsävelsarjan säveliä, jolloin venttiilin avulla saadaan yläsävelsarjasta tällöin puuttuvat sävelet. Aidan tromba egiziana -osuudet ovat kuitenkin siten sävelletyt, että ne voitaisiin luonnontrumpetillakin soittaa. ==Aiheesta muualla== *Aidatrumpetteja Luokka:Vaskipuhaltimet
Riikka Moilanen

Riikka Leena Moilanen (ent. Moilanen-Savolainen, o.s. Moilanen, s. 18. kesäkuuta 1970 Oulu) on suomalainen poliitikko, joka on ollut Oulaisten kaupunginjohtaja vuodesta 2021 lähtien. Riikka Moilanen oli Suomen Keskustan kansanedustajana Oulun vaalipiiristä vuosina 2003–2007 ja Oulun kaupunginvaltuutettuna vuosina 1996–2021. Hän on toiminut myös yrittäjänä. Moilanen on toiminut Oulun kaupunginhallituksen sekä Pohjois-Pohjanmaan Sairaanhoitopiirin hallituksen puheenjohtajana. Hän ilmoitti huhtikuussa 2014 tavoittelevansa keskustan kansanedustajuutta vuoden 2015 eduskuntavaaleissa, mutta ei tullut valituksi. Moilasella on yksi lapsi. Avioliitto päättyi eroon vuonna 2008. Moilanen toimi sosiaali- ja terveyspalvelujen tuottaja Pihlajalinna Oulu Oy:n toimitusjohtajana 7. elokuuta 2017 − 11. syyskuuta 2018. == Ihmisroska-kohu == Riikka Moilanen kysyi Oulun kaupunginvaltuuston istunnossa 10. syyskuuta 2018: ”Mitä Oulun kaupunki aikoo tehdä sille ihmisroskalle, jota siellä on yllättävän paljon. Tarkoitan niitä vähäosaisia ihmisiä, jotka käyttävät ammattimaisesti alkoholia, huumeita, päihteitä ja ovat ottaneet Isokadun nyt kodikseen.” Pihlajalinna Oulu erotti hänet seuraavana päivänä vedoten Moilasen lausunnon sopimattomuuteen. Asista teki esitutkintapyynnön Oulussa teltassa asunut Markku Korhonen, mutta asiaa ei käsitelty pidemmälle. Sanomalehti Kaleva oli julkaissut Markku Korhoseen liittyvän kuvituskuvan Riikka Moilaisen lausumasta kertovassa artikkelissa. Näin ollen Korhonen katsoi tulleensa leimatuksi ihmisroskaksi Oulussa. Hän katsoi myös, että nimitystä käytetään Oulussa edelleen. Kun esitutkintapyyntö ei menestynyt, hän teki kanstelun eduskunnan oikeusasiamiehelle Oulun kaupunginvaltuuston valtuutettu Riikka Moilaisen lausumasta. Viranomaiselta moitteet ihmisroska-sanan käytöstä – ”Tulee edelleen paha mieli”, sanoo vanhasta uutis­kuvasta leimaa kantava Markku Korhonen. HS 26.6.2019. Eduskunnan oikeusasiamiehen apulainen, apulaisoikeusasiamies Maija Sakslin mainisti Helsingin Sanomien haastettalussa asiasta seuraavaa: ”Mielestäni kysymys ei ollut vain yksittäisestä leimaavasta sanavalinnasta, vaan myös siitä, että se esitettiin käsiteltäessä kävelykatupintojen puhdistamista ja roskaisuutta. Puheenvuoro oli kokonaisuudessaan tässä asiayhteydessä esitettynä epäasiallinen, epäkunnioittava ja loukkaava.” ==Lähteet== Luokka:Kansanedustajat Luokka:Oulun vaalipiiri Luokka:Oulaisten kunnan-, kauppalan- ja kaupunginjohtajat Luokka:Janakkalan kunnanjohtajat Luokka:Suomen Keskustan poliitikot Luokka:Oulun kaupunginvaltuutetut Luokka:Vuonna 1970 syntyneet Luokka:Elävät henkilöt
John Akii-Bua

John Akii-Bua (3. joulukuuta 1949 Kampala, Uganda – 20. kesäkuuta 1997) oli ugandalainen aitajuoksija ja olympiavoittaja.John Akii-Bua, 47, Is Dead; Ugandan Won Olympic Gold NY Times 1997 Akii-Bua oli yksi kahdeksanäitisen perheensä 43 lapsesta. Hän oli lahjakas urheilija ja hänen sanotaan olleen maansa huippuja kaikessa mihin ryhtyi, muun muassa koripallossa ja kymmenottelussa. Juoksu-uransa hän aloitti pika-aiturina ja epäonnistui pyrkimyksessään päästä mukaan Meksikon vuoden 1968 olympialaisiin, mutta britti Malcolm Arnoldin valmennettavana hän siirtyi pitkiin aitoihin. Brittiläisen kansainyhteisön kisoissa 1970 Akii-Bua sijoittui neljänneksi, ja vuonna 1971 hän juoksi Durhamissa Amerikan ja Afrikan välisessä maanosakamppailussa kauden kärkiajan 49,0. Münchenin vuoden 1972 olympialaisten aikaan David Hemeryn edellisissä olympialaisissa juoksemaa maailmanennätystä 48,1 pidettiin ilmiömäisenä, mutta Münchenin finaalissa sisäradalla juossut Akii-Bua juoksi uuden maailmanennätyksen 47,8 ja toi maalleen sen kautta aikain ensimmäisen olympiakultamitalin. Akii-Bua hallitsi 400 metrin aitajuoksua vuonna 1973 mutta ei kyennyt enää edellisvuosien tuloksiinsa. Hän antoi vaikutelman, että pääasia oli hänen valkoihoisten kilpakumppaniensa, erityisesti päävastustajansa Ralph Mannin, ärsyttäminen. Vuonna 1974 Akii-Bua kärsi malariasta vieraillessaan Euroopassa. Hän oli 2. heinäkuuta mukana vuoden nopeimmassa juoksussa, jonka kyseisen vuoden maailman paras aituri Jim Bolding voitti ajalla 48,1 Mannin tullessa toiseksi ajalla 49,0. Akii-Bua oli vasta kolmas juostuaan ajan 49,1. Hän ei päässyt Afrikan maiden boikotin vuoksi puolustamaan olympiavoittoaan Montrealissa 1976. Moskovan olympialaisissa 1980 hän oli mukana mutta jäi välierässään seitsemänneksi. Akii-Bua käytti tuohon aikaan poikkeuksellista mutta toimivaa aitomistekniikkaa. Kun juoksijat yleensä juoksun alussa aitoivat aitojen välit 13 askeleella ja yrittivät askeleen lyhetessä loppua kohden muuttaa rytmiä 15-askelisiksi, teki Akii-Bua toisin. Hän aloitti juoksun normaaliin tapaan 13 askeleen välillä mutta oli opetellut ylittämään aidat myös vasen jalka edellä. Näin hän matkan edetessä ja askeleen lyhetessä kykeni vaihtamaan mullistavasti 14 askeleen rytmiin. == Lähteet == * Wolfgang Wünsche: Kilpakenttien sankarit (Karisto 1984) * Sporting Heroes: John Akii-Bua === Viitteet === Luokka:Ugandalaiset 400 metrin aitajuoksijat Luokka:Ugandalaiset olympiavoittajat Luokka:Vuonna 1949 syntyneet Luokka:Vuonna 1997 kuolleet
Kannaksen armeija

Kannaksen armeija (Kan.A) oli suomalainen sotatoimiyhtymä talvisodassa. Sen vastuuna oli Karjalankannaksen puolustaminen ja se oli vahvuudeltaan Suomen armeijan suurin yksikkö. Armeijan esikunta sijaitsi Imatralla. Kannaksen armeijan vahvuus talvisodan alkessa oli 133 000 miestä. ==Komentajat== * kenraaliluutnantti Hugo Viktor Österman 2. lokakuuta 1939–19. helmikuuta 1940 * kenraaliluutnantti Erik Heinrichs 19. helmikuuta 1940–16. maaliskuuta 1940 Molempien esikuntapäällikkönä toimi koko talvisodan ajan eversti K. A. Tapola, joka jatkoi Erik Heinrichsin esikuntapäällikkönä talvisodan jälkeen perustetussa Maavoimien esikunnassa. ==Organisaatio== ===Talvisodan alkaessa=== Armeijan pääosan muodosti kaksi armeijakuntaa. Sodan alussa armeijan reservinä oli yksi divisioona. Neuvostoliiton rajan ja pääpuolustuslinjan väliin oli sijoitettu suojajoukkojen neljä ryhmää, joiden tehtävänä oli viivyttää vihollisen etenemistä. *II armeijakunta (II AK) komentaja kenraaliluutnantti Harald Öhquist **4. divisioona **5. divisioona **11. divisioona (myöhemmin 2. divisioona) **Ratsuväkiprikaati *III armeijakunta (III AK) komentaja kenraalimajuri Erik Heinrichs. **8. divisioona **10. divisioona (myöhemmin 7. divisioona) *Reservi **1. divisioona Rajan ja pääpuolustuslinjan välille oli sijoitettu suojajoukkojen neljä ryhmää, jotka oli nimetty paikkakuntien mukaanTalvisodan pikkujättiläinen 1999, 390: * Uudenkirkon ryhmä * Muolaan ryhmä * Lipolan ryhmä * Raudun ryhmä ===II AK:n vastahyökkäys=== II AK suoritti 23. joulukuuta vastahyökkäyksen, jota varten sille alistettiin armeijan reservinä ollut 1. divisioona ja ylipäällikön reservinä ollut 6. divisioona, joka oli 19. joulukuuta alistettu Kannaksen armeijalle.Talvisodan pikkujättiläinen 1999, 168 ===Uudelleenorganisointi=== Armeijan komentaja Hugo Österman sai eron tehtävästään 19. helmikuuta 1940 ja tilalle määrättiin samalla päivämäärällä kenraaliluunantiksi ylennetty III armeijakunnan komentaja Erik Heinrichs. III AK:n komentajaksi nimitettiin kenraalimajuri Paavo Talvela.Talvisodan pikkujättiläinen 1999, 174 Täydennysyksiköistä muodostetuilla divisioonilla vahvistettiin Kannaksen puolustusta, 21. divisioona alistettiin III AK:lle ja 23. divisioona II AK:lle. II armeijakunta jaettiin 25. helmikuuta 1940, jolloin muodostettiin uusi I armeijakunta. Sille alistettiin 1. divisioona ja 2. divisioona (aikaisemmin 11. divisioona) ja 4. prikaati. Komentajaksi nimitettiin 1. divisioonan komentaja kenraalimajuri Taavetti Laatikainen. Vihollisen uhatessa Viipurinlahden suunnalla perustettiin Rannikkoryhmä (kooltaan armeijakunta) torjumaan lahden ylitystä. Komentajana toimi aluksi kenraalimajuri Kurt Wallenius, joka vapautettiin tehtävästään 3. maaliskuuta ja komentajaksi määrättiin kenraaliluutnantti K. L. Oesch.Talvisodan pikkujättiläinen 1999, 455 ==Lakkautus== Kannaksen armeija lakkautettiin 16. maaliskuuta 1940 ja sen esikunnasta muodostettiin uusi Maavoimien esikunta, jonka komentajana jatkoi kenraaliluutnantti Heinrichs. ==Lähteet== * ===Viitteet=== Luokka:Talvisodan suomalaiset maavoimat
Antti Rantakangas

Antti Toivo Armas Rantakangas (28. helmikuuta 1964 Pulkkila – 22. marraskuuta 2019 Helsinki) oli suomalainen poliitikko ja Suomen Keskustan kansanedustaja sekä puolueensa varapuheenjohtaja vuosina 2003–2010. Kansanedustajaksi hänet valittiin ensimmäisen kerran vuoden 1999 vaaleissa. Hän toimi hallintovaliokunnan puheenjohtajana 2010–2011 ja valtiovarainvaliokunnan varapuheenjohtajana vuonna 2019. Koulutukseltaan Rantakangas oli agrologi, ja ennen valintaansa eduskuntaan hän toimi maanviljelijänä sekä pankinjohtajana. Rantakangas kuoli tapaturmaisesti kaaduttuaan ja lyötyään päänsä 22. marraskuuta 2019 kotonaan Helsingissä. Rantakankaan tilalle eduskuntaan nousi Kuhmon kaupunginvaltuuston puheenjohtaja Tuomas Kettunen. == Yksityiselämä == Antti Rantakangas oli kotoisin Pulkkilasta Pohjois-Pohjanmaalta, mutta asui myöhemmin Haapavedellä. Haapaveden kaupunginvaltuuston puheenjohtajana hän toimi vuodesta 2009 vuoden 2015 kesäkuuhun asti. Hän oli Pulkkilan kunnanvaltuuston jäsen vuosina 1993–2007 ja kunnanvaltuuston puheenjohtaja vuosina 1997–2008. Rantakangas oli naimisissa ja hänellä oli kolme tytärtä. Sotilasarvoltaan hän oli alikersantti (ylennetty vuonna 2000). == Lähteet == == Aiheesta muualla == * Rantakankaan kotisivu * Luokka:Kansanedustajat Luokka:Oulun vaalipiiri Luokka:Suomen Keskustan poliitikot Luokka:Pulkkilan kunnanvaltuutetut Luokka:Haapaveden kaupunginvaltuutetut Luokka:Suomalaiset pankinjohtajat Luokka:Vuonna 1964 syntyneet Luokka:Vuonna 2019 kuolleet
Ihmiskeskeisyys

Ihmiskeskeisyys eli antroposentrismi (< kr. άνθρωπος, anthropos, 'ihminen', κέντρον, kentron, 'keskus') on filosofinen näkökanta, jonka mukaan ihminen on maailman keskipiste tai sen tärkein itsenäinen kokonaisuus. Siinä ihminen nähdään luonnosta erillisenä ja sen yläpuolella olevana, ja ihmiselämällä katsotaan olevan luontaista arvoa siinä kun eläimet, kasvit ja mineraaliluonnonvarat ovat vain ihmisen hyödyksi käytettäviä resursseja. Ihmiskeskeisyys on monen länsimaisen uskonnon ja filosofian perususkomus. Ajattelutavan juuret on nähty Raamatun luomiskertomuksessa, jossa ihminen luodaan Jumalan kuvaksi valtaamaan maan ja hallitsemaan muita olentoja. Tämä käsitys esiintyy paitsi juutalaisessa ja kristillisessä teologiassa, myös Aristoteleen Politiikassa ja Immanuel Kantin moraalifilosofiassa. Arvostelijoiden mielestä ihmiskeskeisessä ajattelussa liioitellaan ihmisen merkitystä kaikkeuden osana.Hakusana filosofinen antropologia teoksessa Sillä onkin usein perusteltu luonnovarojen vapaata riistoa. Joidenkin ympäristöetiikan kannattajien mukaan myös luonnonsuojelu ja luonnonvarojen säästäminen voidaan kuitenkin yhdistää ihmiskeskeiseen lähtökohtaan, sillä luonnon säästäminen parantaa ihmisten hengitysilman laatua ja tulevien sukupolvien elämää. Ympäristöeettiset ajattelijat ovat haastaneet ihmiskeskeisyyden 1970-luvulta lähtien myös kyseenalaistamalla ihmisen aseman muiden eliöiden yläpuolella sekä antamalla luonnolle itseisarvon, joka ei riipu sen hyödyllisyydestä ihmiselle. Tämän biosentrisen filosofian mukaan ihminen on vain yksi laji muiden joukossa. Feministit ovat arvostelleet ihmiskeskeisyyttä patriarkaaliseksi, ja he ovat tuoneet sen vastineeksi ekofeminismin, joka korostaa naisen ja luonnon yhteyttä sorron kohteena. == Katso myös == * Humanismi * Spesismi == Lähteet == Luokka:Antropologia Luokka:Todellisuuskäsitykset
Aktiviteettikaavio

Aktiviteettikaavio on UML-mallinnuksessa käytetty kaaviotyyppi, jossa kuvataan käyttötapauksien tai metodien toiminnallisuutta. Aktiviteettikaavio alkaa alkupisteestä. Se kuvaa ulkopuolista tilaa, josta siirrytään kaaviossa kuvattuun toimintaan. Aktiviteettikaavio koostuu nimensä mukaisesti aktiviteeteista, jotka ovat jokin yksinkertainen toiminnallisuus järjestelmässä. Aktiviteetista siirrytään toiseen aktiviteettiin siirtymien avulla. Aktiviteettikaavioihin voidaan myös lisätä loogista valintaa ns. päätöspisteiden kautta, jolloin päätöspisteestä voidaan haarautua useamman siirtymän kautta eri aktiviteetteihin riippuen päätöspisteessä määritellystä ehdosta. Synkronointipalkkien avulla voidaan kuvata sekä yhdenaikaista toimintaa (säikeiden luonti) että muiden aktiviteettien valmistumisen odottamista, ennen kuin voidaan edetä seuraaviin aktiviteetteihin. ==Lähteet== * == Aiheesta muualla == Luokka:Ohjelmointi es:Diagrama de actividades
Pekka Vilkuna

Ilkka Pekka Väinämö Vilkuna (s. 20. huhtikuuta 1949 Nivala) on suomalainen maanviljelijä ja poliitikko. Hän oli Suomen Keskustan kansanedustaja vuosina 1999–2011. Tämän lisäksi hän on toiminut Nivala-seuran hallituksessa vuodesta 1987, vuosina 1987–1998 sen varapuheenjohtajana, sekä vuodesta 2005 Jokilaakson Ravikeskus oy:n puheenjohtajana. Vilkuna on tehnyt aloitteita vaihtoehtoisten energiamuotojen käytön edistämiseksi mm. bioenergian alalta. Vilkuna avioitui Riitta Mehtälän kanssa 1973. Heillä on neljä lasta: Ville (s. 1975), Maija (s. 1976), Hanna-Suoma (s. 1978) ja Matti (s. 1981). Sotilasarvoltaan Vilkuna on kersantti (1969). 27\. tammikuuta 2008 Helsingin Sanomat teki nimettömän kyselyn eduskunnan naiskansanedustajille ja siihen pohjautuen nimitti Pekka Vilkunan yhdeksi eduskunnan seksuaalisista häiritsijöistä. Helsingin Sanomat: Seksuaalista häirintää Julkisen sanan neuvosto antoi Vilkunan tapauksesta vapauttavan ja muiden kansanedustajien kohdalla langettavan tuomion.Yle: Helsingin Sanomille huomautus eduskunnan häirintäuutisoinnista Helsingin Sanomien toimittajaa ja hänen esimiestään sekä toimituspäälliköitä vastaan nostettiin myös syyte törkeästä kunnianloukkauksesta, josta hovioikeus heidät kuitenkin elokuussa 2012 vapautti. Oikeus totesi, että lehtijutun väitteille esitettiin riittävät perusteet. Jutun aihe oli yhteiskunnallisesti merkittävä ja siksi sitä oli perusteltua käsitellä julkisuudessa. Long Play: Olisiko eduskunnan kulttuuri muuttunut ilman ahdistelijoiden nimeämistä? 17\. huhtikuuta 2018 uutisoitiin eduskunnan aiemman talouspäällikön Pertti J. Rosilan kirjasta Arkadianmäen kirstunvartija, jossa Ilta-Sanomien mukaan kerrotaan, miten Pekka Vilkuna ohjasi kaikki avustajan palkkaamiseen tarkoitetut rahat omalle tukiyhdistykselleen. Vilkuna jäi kiinni menettelystään pyydettyään Rosilalta apua verottajalta tulleeseen vaateeseen vastaamisessa. Ilta-Sanomat: Uutuuskirja: Kansanedustajat käyttivät avustajarahoja härskisti omaksi edukseen – keskustan Vilkuna piti kymppitonneja itsellään == Lähteet == == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Oulun vaalipiiri Luokka:Vuonna 1949 syntyneet Luokka:Elävät henkilöt
Kuittikauppa

Kuittikauppa on talousrikos, jossa yritykset tuottavat toisilleen korvausta vastaan kuitteja olemattomista kaupoista tai palveluista. Liittämällä nämä kuitit kirjanpitoonsa ne voivat välttää veroja ja muita pakollisia maksuja. Kuittikauppa on yksi harmaan talouden keskeinen työkalu. Kuittikauppaan tarvitaan kaksi tekijää: ostaja ja myyjä. Kuitteja tarvitsee muun muassa sellainen yritys, joka on maksanut työntekijöilleen palkkaa pimeästi ilman veroja ja sosiaaliturvamaksuja. Tekaistujen kuittien avulla ostaja saa yrityksestä rahaa ulos maksamatta veroja. Rahalla voidaan maksaa esimerkiksi pimeitä palkkoja. Esimerkki Tekaistun kuitin myyjä laskuttaa olemattomasta kaupasta tai palvelusta esimerkiksi 1 000 euroa kuitin ostajan yritykseltä. Ostajan yritys maksaa laskun, ja maksusta jää kuitti. Myyjä pitää itsellään osuuden maksusta palkkiona, vaikkapa 10–15 prosenttia, ja palauttaa loput rahat käteisenä ostajalle. Kuitin ostaja liittää tekaistun kuitin yrityksensä kirjanpitoon tuhannen euron vähennettävänä kuluna, ja pitää käteisrahat itsellään. ==Suomi== Asiantuntijoiden arvion mukaan vuonna 2007 valtio menetti yli 100 miljoonaa euroa verotuloja rakennusalan kuittikaupparikoksien takia. Rikollisesti toimivat rakennusalan yritykset ostavat tekaistuja kuitteja, joihin vedoten arvonlisäverot jätetään maksamatta. Huhtikuussa 2008 jo useampi kuin joka toinen talousrikospoliisi ja -syyttäjä selvitteli rakennusalan kuittikaupparikoksia. Veroviranomaiset vaativat Suomeen käännettyä arvonlisäverojärjestelmää, jolla rakennusurakoissa arvonlisäveron suorittaminen siirtyisi pääurakoitsijalle. Joidenkin arvioiden mukaan järjestelmällä voitaisiin estää kuittikaupparikollisuus lähes kokonaan. Rakennusteollisuus vastustaa käännettyä arvonlisäverojärjestelmää, koska se toisi heidän laskelmiensa mukaan rakennusalalle 50 miljoonan euron lisäkustannukset.Kuittikaupparikollisuus työllistää viranomaisia YLE 16.4.2008 Helsingin syyttäjävirastossa työskentelevien syyttäjien korjausehdotuksia tilanteeseen ovat käännetty arvonlisävero, urakoitsijoista tehtyjen neljännesvuosi-ilmoitusten määrääminen pakollisiksi ja lähetettyjen työntekijöiden lähdeveron ja ennakonpidätyksen vastuun siirto ulkomaisen yrityksen edustajalle Suomessa. Vastaavia käytäntöjä on käytössä muissa markkinatalousmaissa. ==Katso myös== *Kirjanpitorikos *Sisäpiirikauppa *Kehämäiset liiketoimet *Yrityksen saattohoito ==Lähteet== Luokka:Talousrikollisuus
Sven Aelgifunpoika

Sven Aelgifunpoika oli Norjan kuningas 1030–1035. Sven oli Tanskan kuninkaan Knuut Suuren ja englantilaista syntyperää olleen Aelfgifun (Elgyfu) poika. Svenin hallintokaudella todellinen valta oli hänen äidillään ja Trondheimin piispalla Sigurdilla. Vuonna 1035 tanskalaisvaltaan kyllästyneet norjalaiset ylimykset karkottivat epäsuositun Svenin ja valitsivat kuninkaaksi Pyhän Olavin pojan Maunu Hyvän. luokka:Norjan kuninkaat Luokka:1010-luvulla syntyneet Luokka:Vuonna 1035 kuolleet
Aulis Ranta-Muotio

Aulis Verneri Ranta-Muotio (s. 29. toukokuuta 1946 Teuva) on suomalainen maanviljelijä, entinen Suomen Keskustan kansanedustaja ja Teuvan kunnanvaltuuston puheenjohtaja. Hän toimi kansanedustajana vaaleista 1995 vaaleihin 2007. Ranta-Muotion puoliso oli Anna Helena Jalkanen (1971–2005), jonka kanssa hänellä on neljä lasta. Sotilasarvoltaan Ranta-Muotio on kapteeni (2000). == Aiheesta muualla == * * Ranta-Muotion kotisivut Luokka:Kansanedustajat Luokka:Vaasan vaalipiiri Luokka:Suomen Keskustan poliitikot Luokka:Teuvan kunnanvaltuutetut Luokka:Vuonna 1946 syntyneet Luokka:Elävät henkilöt
John Walter Tewksbury

John Walter Beardsley Tewksbury (21. maaliskuuta 1876 Ashley, Pennsylvania – 25. huhtikuuta 1968 Tunkhannock, Pennsylvania) oli yhdysvaltalainen yleisurheilija, joka voitti Pariisin olympialaisissa 1900 viisi mitalia, joista kaksi kultaisia. Tewksbury opiskeli Pennsylvanian yliopistossa hammaslääkäriksi ja kilpaili yliopiston joukkueessa. Hän voitti vuonna 1898 Amerikan amatööriurheiluliiton mestaruudet 110 ja 220 jaardilla vuosina 1898–1899. Olympialaisissa Pariisissa Tewksbury osallistui viiteen lajiin. Sadalla metrillä hän sivusi alkuerissä olympiaennätystä ajalla 11,4. Frank Jarvis rikkoi ennätyksen myöhemmässä alkuerässä tuloksella 10,8. Tewksbury sivusi välierissä maailmanennätystä, mutta jäi finaalissa hopealle Frank Jarvisin voittaessa. Seuraavana päivänä hän sijoittui 60 metrillä toiseksi ajalla 7,1 Alvin Kraenzleinin takana. 400 metrin aitajuoksuun Tewksbury osallistui vain puolitosissaan. Aitoja ei tuohon aikaan vielä Amerikan mantereelta ollut juostu, ja uusi, vasta lopullista muotoaan hakeva laji oli ensimmäistä kertaa olympialaistenkin kisaohjelmassa. Kilpailun ylivoimainen ennakkosuosikki oli isäntämaan Henri Tauzin, jolla ei kuitenkaan finaalissa ollut ajan 57,6 juossutta John Tewksburya vastaan minkäänlaisia mahdollisuuksia. Tewksbury teki alkuerissä olympiaennätyksen, jota Tauzin paranteli omassa alkuerissään lukemiin 1.00,2. Tewskbury otti olympiaennätyksen jälleen nimiinsä loppukilpailussa. 200 metrin aidoissa Tewksbury voitti vielä pronssia. Viikkoa myöhemmin kisatussa 200 metrin finaalissa Tewksbury voitti toisen olympiakultansa peittoamalla selkeästi Norman Pritchardin ajalla 22,2. Aika oli 200 metrin juoksun ensimmäinen olympiaennätys. Urheilu-uransa jälkeen Tewksbury toimi hammaslääkärinä Tunkhannockin kaupungissa Pennsylvaniassa. Hän kuoli vuonna 1968 92-vuotiaana. == Lähteet == == Aiheesta muualla == * Walter Tewksbury Sports-reference.com- sivustolla. Luokka:Yhdysvaltalaiset olympiavoittajat Luokka:Yhdysvaltalaiset 400 metrin aitajuoksijat Luokka:Yhdysvaltalaiset pikajuoksijat Luokka:Vuonna 1876 syntyneet Luokka:Vuonna 1968 kuolleet
Chris Shiflett

Chris Shiflett (s. 6. toukokuuta 1971) on yhdysvaltalainen muusikko ja Foo Fighters -yhtyeen kitaristi. Shiflett liittyi Foo Fighters -kokoonpanoon There Is Nothing Left to Lose -albumin äänitysten jälkeen vuonna 1999. Foo Fightersin ohella hän soittaa kitaraa muun muassa Me First & the Gimme Gimmes cover-yhtyeessä sekä Jackson United -nimisessä sivuprojektissa. Hän soitti myös kolme keikkaa Andy McCoyn The Real McCoy Bandissä, josta kuitenkin erosi nopeasti. Ennen Foo Fightersia Shiflett toimi kitaristina punkrock bändissä nimeltä No Use for a Name. Hän on useasti esiintynyt nimellä Jake Jackson. Vuonna 2010 Shiflett julkaisi ensimmäisen soololevynsä taustakokoonpanon The Dead Peasants kanssa. ==Soolotuotanto== Chris Shiflett & the Dead Peasants *Chris Shiflett & the Dead Peasants (2010) *All Hat and No Cattle (2013) ==Lähteet== == Aiheesta muualla == Luokka:Foo Fightersin jäsenet Luokka:Vuonna 1971 syntyneet Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Elävät henkilöt
Rauno Kettunen

Rauno Olavi Kettunen (s. 22. joulukuuta 1959 Iisalmi) on suomalainen Savon ammatti- ja aikuisopiston rehtori ja entinen Suomen Keskustan kansanedustaja (2003–2007). Rauno Kettunen syntyi maanviljelijä Pentti Kettusen ja emäntä Kaija Hakkaraisen perheeseen. Koulutukseltaan Kettunen on maatalous- ja metsätieteiden maisteri Helsingin yliopistosta. Hänellä on myös johtamistaidon erikoisammattitutkinto vuodelta 2003. Kettunen toimi Peltosalmen maaseutuopiston lehtorina 1987–1989, Muuruveden maatalous- ja puutarhaoppilaitoksen opettajana 1990–1995 ja vt. aikuiskoulutusjohtajana 1996 ja Koillis-Savon Leader ry:n toiminnanjohtajana 1997–1999. Hän on ollut myös maanviljelijä vuodesta 1991. ==Lähteet== == Aiheesta muualla == * Luokka:Kansanedustajat Luokka:Pohjois-Savon vaalipiiri Luokka:Suomen Keskustan poliitikot Luokka:Suomen koulujen rehtorit Luokka:Suomalaiset maanviljelijät Luokka:Vuonna 1959 syntyneet Luokka:Elävät henkilöt
Foo Fighters (albumi)

Foo Fighters on Dave Grohlin perustaman Foo Fighters -yhtyeen debyyttialbumi ja se julkaistiin 4. heinäkuuta 1995. Sen julkaisi Capitol Records. Foo Fighters ei ollut vielä yhtye levyn äänittämisen ja julkaisun aikoihin, vaan pikemminkin Grohlin sooloprojekti. Albumilla Grohl soitti itse kaikki instrumentit, poikkeuksena vain kappale X-Static, jolla kitaraa soittaa Greg Dulli. Myöhemmin albumin julkaisun jälkeen Grohl kokosi ympärilleen yhtyeen konsertteja varten. Albumi äänitettiin samassa studiossa missä Dave Grohlin entisen yhtyeen Nirvanan (luultavasti viimeinen) kappale You Know You're Right äänitettiin. Albumi oli ilmestyessään Billboard 200 albumilistan #23. sijalla. Albumilta on julkaistu singlet This Is a Call, I'll Stick Around, For All the Cows ja Big Me. == Kappaleet == ==Arvostelut== *All Music Guide lehden arvostelu: *Rolling Stone lehden arvostelu: ==Albumin sijoitukset== Vuosi Lista Sijoitus 1995 Official New Zealand Albums Chart No. 2 1995 Official UK Albums Chart No. 3 1995 Official Austrian Albums Chart No. 13 1995 Official Sweden Albums Chart No. 18 1995 Official Finland Albums Chart No. 21 2003 Official Finland Albums Chart (re-entry) No. 3 1995 The Billboard 200 No. 23 1995 Official Sweden Albums Chart No. 26 1995 Official German Albums Chart No. 33 ==Singlet== Vuosi Single Lista Sijoitus 1995 This Is A Call Official UK Singles Chart No. 5 1995 This Is A Call Official Australian Singles Chart No. 10 1995 This Is a Call Official New Zealand Singles Chart No. 11 1995 This Is A Call Modern Rock Tracks (US) No. 2 1995 This Is A Call Mainstream Rock Tracks No. 6 1995 This Is A Call Official Irish Singles Chart No. 16 1995 This Is a Call Official Holland Singles Chart No. 32 1995 This Is a Call Canadian National Airplay Chart No. 35 1995 I'll Stick Around Official UK Singles Chart No. 18 1995 I'll Stick Around Modern Rock Tracks (US) No. 8 1995 I'll Stick Around Mainstream Rock Tracks No. 12 1995 For All The Cows Official UK Singles Chart No. 28 1995 For All The Cows Euro Hot 100 Singles Chart No. 70 1996 Big Me Official UK Singles Chart No. 19 1996 Big Me Official Canadian Singles Chart No. 16 1996 Big Me Official Irish Singles Chart No. 27 1996 Big Me Canadian National Airplay Chart No. 18 1996 Big Me Modern Rock Tracks (US) No. 3 1996 Big Me Top 40 Mainstream (US) No. 11 1996 Big Me Mainstream Rock Tracks (US) No. 18 1996 Big Me Adult Top 40 (US) No. 23 1996 Big Me Euro Hot 100 Singles Chart No. 58 ==Muusikot== *Dave Grohl – kitara, laulu, basso, rummut *Greg Dulli – kitara kappaleessa X-Static *Barrett Jones - taustalaulu == Lähteet == Luokka:Foo Fightersin albumit Foo Fighters
Oraakkelikone

Oraakkelikone on laskennan vaativuusteoriassa abstrakti kone, jota käytetään päätösongelmien ratkaisun tutkimiseen. Oraakkelikone on Turingin kone, johon on kytketty "oraakkeli", joka pystyy ratkaisemaan päätösongelmia (yleensä rajatusta joukosta) yhdellä operaatiolla. Ongelmat voivat olla mitä tahansa vaativuusluokkaa. Myös ratkeamattomat ongelmat, kuten pysähtymisongelma, ratkeavat oraakkelin avulla. Tällöin on kyse eräästä hyperlaskennan mallista. Oraakkelikonetta käytetään tutkittaessa eri vaativuusluokkien, kuten P ja NP, suhdetta. == Katso myös == * P=NP Luokka:Tietojenkäsittelyteoria
Greg Dulli

Greg Dulli (s. 11. toukokuuta 1965, Hamilton, Ohio) on yhdysvaltalainen muusikko, joka toimii laulajana The Afghan Whigs ja The Twilight Singers -yhtyeissä. Hän on soittanut kitaraa Foo Fightersin albumilla Foo Fighters kappaleessa "X-Static". Afghan Whigs -yhtye on lopettanut toimintansa, Twilight Singers jatkaa voimissaan vieläkin. Molemmat yhtyeet ovat Dullin projekteja. Hän kirjoittaa musiikin, soittaa ja laulaa oman materiaalinsa. Hän on myös näytellyt Ted Demmen elokuvissa Beautiful Girls ja Monument Ave, ja tuottanut soundtrackit molempiin elokuviin. Backbeat-elokuvan musiikkinauhoituksissa hän hoiti John Lennonin osuudet. Afghan Whigs oli ehkä kriitikoiden eniten ylistämä yhtye Seattle-buumin aikoihin, mutta kaupallinen menestys jäi pienemmälle. Tästä huomimatta yhtyeellä on runsaasti faneja ympäri maailmaa. ==Aiheesta muualla== * SummersKiss.com Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1965 syntyneet Luokka:Elävät henkilöt
Jari Leppä

Jari Juhani Leppä (s. 24. kesäkuuta 1959 Pertunmaa) on suomalainen poliitikko ja maanviljelijä. Hän toimi maa- ja metsätalousministerinä 5. toukokuuta 2017 alkaen kolmessa eri hallituksessa, kunnes erosi tehtävästä 29. huhtikuuta 2022. Leppä on ollut kansanedustaja vuosina 1999–2023. Pertunmaan kunnanvaltuustossa Leppä on istunut vaaleista 1992 lähtien, vuodesta 1997 puheenjohtajana. ==Elämä== Leppä on koulutukseltaan maanviljelysteknikko (1979). Hän on viljellyt maata vuodesta 1980. Vuonna 2011 Leppä oli eduskunnan eniten maataloustukea saanut edustaja. Eduskunnassa Leppä on ollut muun muassa maa- ja metsätalousvaliokunnan puheenjohtaja ja puhemiesneuvoston jäsen vuosina 2007–2011 ja 2011–2015. Vuosina 2007–2015 hän oli myös eduskunnan kansainvälisten asiain foorumin jäsen. Hän on myös Veikkauksen hallintoneuvoston jäsen. Tasavallan presidentti nimitti hänet maa- ja metsätalousministeriksi Sipilän hallitukseen perjantaina 5. toukokuuta 2017. Hän on jatkanut samassa tehtävässä myös Rinteen ja Marinin hallituksissa. Maaliskuussa 2022 Leppä kertoi luopuvansa poliittisesta urastaan, eikä asetu ehdolle vuoden 2023 eduskuntavaaleissa.Ministeri Jari Leppä luopuu poliittisesta urastaan – ei pidä kansanäänestystä Suomen Nato-jäsenyydestä tarpeellisena, Yle Uutiset. Keskusta valitsi huhtikuun lopussa uudeksi maa- ja metsätalousministeriksi Antti Kurvisen.Antti Kurvinen siirtyy maa- ja metsätalousministeriksi, Petri Honkonen nousee tiede- ja kulttuuriministeriksi, Yle Uutiset. == Yksityiselämä == Leppä on ollut vuodesta 2002 naimisissa agrologi ja opettaja Katriina Lepän kanssa. Heillä on yksi lapsi. Sotilasarvoltaan Leppä on majuri (2014). Leppä on innokas kesäteatterin harrastaja ja näyttelee joka kesä Koirakiven kesäteatterin lavalla. == Lähteet == == Aiheesta muualla == * Jari Lepän kotisivut * Luokka:Suomen Keskustan poliitikot Luokka:Suomen maa- ja metsätalousministerit Luokka:Kansanedustajat Luokka:Etelä-Savon vaalipiiri Luokka:Kaakkois-Suomen vaalipiiri Luokka:Pertunmaan kunnanvaltuutetut Luokka:Suomalaiset maanviljelijät Luokka:Vuonna 1959 syntyneet Luokka:Elävät henkilöt Luokka:Etelä-Savon aluevaltuutetut
Charles Bacon

Charles Joseph Bacon, Jr. (9. tammikuuta 1885 – 15. marraskuuta 1968)Charles Bacon Sports Reference LLC. oli yhdysvaltalainen juoksija ja 400 metrin aitajuoksun olympiavoittaja 1908 Lontoon kisoista. Lontoon aitajuoksukilpailut käytiin nurmipäällysteisellä radalla. Ratamerkinnät olivat huonot eikä kunnollisia kalkkiviivoja ollut. Alkukilpailuja järjestettiin kaikkiaan kaksitoista, joista seitsemään osallistui vain yksi juoksija ja neljään seuraavaan kaksi. Aitojen korkeus oli ensimmäistä kertaa 91 senttimetriä. Bacon juoksi alkuerissä uuden olympiaennätyksen 57,0, mutta Harry Hillman paransi sitä välierissä aikaan 56,4. Loppukilpailussa Bacon kävi tiukan kamppailun neljä vuotta aikaisemmin Saint Louisin kisoissa 76 senttimetrin korkuisilla aidoilla juostun kilpailun voittanutta Hillmania vastaan. Viimeiselle aidalle Bacon ja Hillman tulivat tasatahtia, ja aivan loppusuoralla Bacon painoi ohi ja pysäytti kellot uuteen, ensimmäiseen viralliseen maailmanennätysaikaan 55,0 sekuntia. Maailmanennätys pysyi voimassa vuoteen 1920, jolloin Frank Loomis rikkoi sen. Bacon itse kommentoi jälkeenpäin radan olleen ”suoraan sanottuna perunapelto”. Hän oli tuntenut itsensä voimakkaaksi entisenä 400 ja 800 metrin erikoismiehenä, mutta oli kuitenkin maalissa täysin lopussa. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset 400 metrin aitajuoksijat Luokka:Vuonna 1885 syntyneet Luokka:Vuonna 1968 kuolleet
Klaus Pentti

Klaus Arvo Aksel Pentti (s. 17. maaliskuuta 1943 Hämeenlinna) on suomalainen maanviljelijä, poliitikko ja maanviljelysneuvos (2000). Hän oli keskustan kansanedustaja 2003–2011. Pentti suoritti keskikoulun Hämeenkyrön yhteiskoulussa 1960 ja valmistui Ahlmanin maanviljelijäopistosta vuonna 1964. Hän oli Hämeenkyrön kunnanvaltuuston jäsen 1981–2008 ja valtuuston puheenjohtaja 1989–2004. Kunnanhallituksessa hän istui 1975–1984. Eduskunnassa Pentti oli ensimmäisellä kaudella (2003–2007) jäsen perustuslakivaliokunnassa ja talousvaliokunnassa. Toisella kaudella (2007–2011) hän toimi tarkastusvaliokunnan varapuheenjohtajana sekä maa- ja metsätalousvaliokunnan jäsenenä. Hän ei asettunut ehdolle vuoden 2011 eduskuntavaaleissa. Pentti avioitui vuonna 1965 ja hänellä on kaksi aikuista lasta. Myös Pentin isä Arvo Pentti oli keskustan kansanedustaja (1958–1970). == Lähteet == Luokka:Suomalaiset maanviljelijät Luokka:Maanviljelysneuvokset Luokka:Kansanedustajat Luokka:Pirkanmaan vaalipiiri Luokka:Suomen Keskustan poliitikot Luokka:Hämeenkyrön kunnanvaltuutetut Luokka:Vuonna 1943 syntyneet Luokka:Elävät henkilöt
Jaana Ylä-Mononen

Jaana Maria Ylä-Mononen (s. 5. helmikuuta 1961 Pohjaslahti) on suomalainen terveyskeskuslääkäri ja Suomen Keskustan entinen kansanedustaja eduskuntavaaleista 1999 lähtien vuoteen 2007. Hän on ollut Virtain kaupunginvaltuuston puheenjohtajana 1997 lähtien. Ylä-Mononen valmistui lääketieteen lisensiaatiksi Tampereen yliopistosta 1985. Hänen puolisonsa on Kari Koivulahti. Huhtikuussa 2006 Ylä-Mononen ilmoitti, että ylläpitääkseen ammattitaitoaan lääkärinä hän ei enää asettuisi ehdolle vuoden 2007 eduskuntavaaleissa. == Lähteet == == Aiheesta muualla == * Luokka:Kansanedustajat Luokka:Pirkanmaan vaalipiiri Luokka:Suomen Keskustan poliitikot Luokka:Virtain kaupunginvaltuutetut Luokka:Suomalaiset lääkärit Luokka:Vuonna 1961 syntyneet Luokka:Elävät henkilöt
Sergei Hatšatrjan

Sergei Hatšatrjan (, engl. translitterointi Sergey Khachatryan; s. Jerevan 5. toukokuuta 1985) on armenialaissyntyinen viulisti. Hän aloitti viuluopintonsa Josef Rissinin johdolla kolmen vuoden ikäisenä. Vuodesta 1993 lähtien hän on asunut Saksassa. Vuonna 2000 hän voitti kansainvälisen Jean Sibelius -viulukilpailun historian nuorimpana voittajana. Lisäksi hän sai erikoispalkinnon parhaasta Sibeliuksen viulukonserton esityksestä. Vuonna 2005 hän voitti Brysselissä Kuningatar Elisabet -viulukilpailun. Luokka:Armenialaiset viulistit Luokka:Vuonna 1985 syntyneet Luokka:Elävät henkilöt
Päiväys

Päiväys eli päivämäärä (lyhenne pvm.) on vakiintunut tapa ilmaista tietty päivä jonkin ajanlaskukäytännön mukaisesti. Päiväyksellä viitataan käytetyn kielen tai kulttuuripiirin valta-ajanlaskuun, länsimaissa gregoriaaniseen kalenteriin. ==Gregoriaanisen ajanlaskun päiväys== Gregoriaanisessa ja juliaanisessa kalenterissa päiväyksessä ilmoitetaan yleensä päivä, kuukausi ja vuosi. Seuraavassa on lueteltu erilaisia päiväyksen merkitsemistapoja (p = kuukauden päivän järjestysnumero, k = vuoden kuukauden järjestysnumero, v = kuluva vuosi): Suomessa päiväyksen muotoja ovat: * p. kuukausi + -ta v — esimerkiksi 23. toukokuuta 2004 (luetaan: kahdentenakymmenentenäkolmantena toukokuuta kaksituhattaneljä) * p.k.v — esimerkiksi 21.5.2004 * p.k. — esimerkiksi 23.5. (kahdeskymmeneskolmas viidettä) Numeroin ilmaistu päivämäärä kirjoitetaan koodinluonteisuutensa takia kokonaan ilman välilyöntejä (ei: ”23.5. 2004” eikä: "23. 5. 2004").SFS 4175, s. 33. Päiväyksissä ei käytetä etunollia: ”04.08.2013” (pitää olla: 4.8.2013).Kielikello 2/2006, s. 58. (Poikkeuksena ISO 8601:n mukainen käyttö.) Päivämäärän numeerisessa muodossa piste on tulkittava järjestysluvun osoittavaksi merkiksi, ei lukuerottimeksi. Nykyään näkee varsin usein käytettävän väärää merkintätapaa, esimerkiksi "23.5" ilman kuukauden jäljessä olevaa pistettä. Tämä lienee omaksuttu amerikkalaisten tietokoneohjelmien tavasta merkitä päivämääriä ottamatta huomioon kansallisia standardeja. Amerikkalainen päiväys on muotoa: * k/p/v — esimerkiksi 5/23/2004 * kuukausi p, v — esimerkiksi May 23, 2004 * kuuk. p, v — esimerkiksi Nov 21, 2004 (November, marraskuu) Kansainvälinen ISO 8601 -standardi määrittelee päiväyksen muotoon: * v-k-p — vakiomäärä numeroita, eli käyttäen aina tarvittaessa etunollia — esimerkiksi 2004-05-23 == Lähteet == == Aiheesta muualla == *Miten päiväys merkitään? – Kotimaisten kielten keskus. Luokka:Kalenterit Luokka:Seulonnan keskeiset artikkelit
Pandora (kuu)

Pandora (kreikaksi Πανδώρα) on Saturnuksen kuu. Se löydettiin vuonna 1980 Voyager-luotaimen kuvistahttp://planetarynames.wr.usgs.gov/Page/Planets#SaturnianSystem ja sille annettiin alun perin nimeksi S 26. Vuonna 1985 viralliseksi nimeksi valittiin Kreikan mytologiasta otettu nimi Pandora. Kuusta käytetään myös nimeä Saturn XVII. Pandora on Saturnuksen F-renkaan ulkoreunan kiertolainen. Sen pinnalla on myös huomattavasti enemmän kraattereita kuin läheisellä kuulla Prometheusella. Kuussa on ainakin kaksi yli 30 km:n levyistä kraatteria, mutta ei yhtään harjua tai syvännettä. Kuun harvasta koostumuksesta ja suuresta heijastavuudesta on päätelty, että Pandora koostuu huokoisesta jäästä. Asiasta ei kuitenkaan olla aivan varmoja. ==Katso myös== *55 Pandora == Lähteet == == Aiheesta muualla == Luokka:Saturnuksen kuut
Seppo Lahtela

Seppo Tapio Lahtela (s. 16. kesäkuuta 1947 Vehkalahti) on suomalainen maanviljelijä, yrittäjä, entinen kansanedustaja ja kunnallispoliitikko. Kansanedustajana hän toimi vuosina 1999–2007 keskustan ja kokoomuksen eduskuntaryhmissä. Kunnallispolitiikassa Lahtela oli Vehkalahden kunnanvaltuustossa vuosina 1996–2002 ja Vehkalahden ja Haminan kuntaliitoksen jälkeen Haminan kaupunginvaltuustossa 2003–2004. Eduskuntaan Lahtela valittiin vuoden 1999 vaaleissa keskustan listalta. Hän ilmoitti 16. kesäkuuta 2006, ettei lähde ehdolle keskustan listalta vuoden 2007 vaaleihin, koska häntä mustamaalataan Kymen vaalipiirissä, ja muiden puolueiden tunnustelujen vuoksi. Lahtela ilmoitti 25. kesäkuuta 2006, että jättää eduskunnan kokonaan ainakin seuraavaksi vaalikaudeksi ja että hän pysyy keskustan jäsenenä. Kokoomuksen eduskuntaryhmään Lahtela ilmoitti siirtyvänsä 26. lokakuuta 2006. Lahtela oli ehdokkaana kevään 2007 vaaleissa kokoomuksen listoilta Kymen vaalipiirissä, muttei tullut valituksi. Lahtela avioitui 1977 Tuula Takin kanssa. Heillä on kaksi lasta: Juho, 1981 ja Ville, 1984. Lahtela on sotilasarvoltaan majuri (ylennetty 1996). Koulutukseltaan hän on maanviljelysteknikko. ==Lähteet== == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Kansallisen Kokoomuksen poliitikot Luokka:Haminan kaupunginvaltuutetut Luokka:Vehkalahden kunnanvaltuutetut Luokka:Kymen vaalipiiri Luokka:Suomalaiset yrittäjät Luokka:Vuonna 1947 syntyneet Luokka:Elävät henkilöt
Eero Lämsä

Eero Hannu Lämsä (s. 23. joulukuuta 1951 Kiuruvesi) on suomalainen maanviljelijä ja Suomen Keskustan entinen kansanedustaja vuosilta 1995–2007. Lämsän puoliso on lastenhoitaja Liisa Anneli Jauhiainen (1976). Heillä on kolme lasta: Sampo 1978, Samuli 1980 ja Anna-Saara 1985. Sotilasarvoltaan Lämsä on alikersantti. Vuoden 2008 kunnallisvaaleissa hänet valittiin Kiuruveden kaupunginvaltuustoon. Hän oli Keskustapuolueen ääniharava. == Aiheesta muualla == * Luokka:Kansanedustajat Luokka:Pohjois-Savon vaalipiiri Luokka:Suomen Keskustan poliitikot Luokka:Kiuruveden kaupunginvaltuutetut Luokka:Vuonna 1951 syntyneet Luokka:Elävät henkilöt
Rage for Order

Rage for Order on yhdysvaltalaisen Queensrÿche-yhtyeen vuonna 1986 julkaisema toinen kokopitkä albumi. Rage for Orderia pidetään Queensrÿchen ensimmäisenä progressiivisena studioalbumina Queensrÿche-EP:n ja ensimmäisen The Warning -levyn oltua suurimmaksi osaksi perinteisempää heavy metalia. Albumi sisältää cover-version Lisa Dalbellon kappaleesta ”Gonna Get Close to You”. == Kappaleet == # # # # # # # # # # # === Vuoden 2003 uusintajulkaisun bonuskappaleet === 12. 13. 14. 15. ==Kokoonpano== * Geoff Tate – laulu, kosketinsoittimet * Chris DeGarmo – kitarat * Michael Wilton – kitarat * Scott Rockenfield – rummut * Eddie Jackson – basso == Singlet == * Gonna Get Close to You (1986) * Walk in the Shadows (1986) == Lähteet == == Aiheesta muualla == * Queensrÿche.com – Rage for Order * * Luokka:Vuoden 1986 albumit Luokka:Queensrÿchen albumit
Tatja Karvonen

Tatja Marushka Karvonen (s. 18. toukokuuta 1974 Kuusamo) on suomalainen Suomen Keskustan entinen kansanedustaja. Hän nousi eduskuntaan Lapin vaalipiiristä, kun Hannu Takkula valittiin europarlamenttin 2004. Vuonna 2007 häntä ei enää valittu. Karvonen on kouluttautunut kasvatustieteen maisteriksi Lapin yliopistosta 2001. Hän oli Suomen Opettajaksi Opiskelevien Liitto SOOLin puheenjohtaja vuosina 1999–2001. Karvonen toimii nykyään Peräpohjolan Opiston rehtorina. Karvosen aviopuoliso on toimittaja Risto Pyykkö. ==Luottamustoimet== * 2005–2007 Keskustanaiset ry:n varapuheenjohtaja * 2004 Kemijoki Oy:n hallintoneuvoston jäsen * 2004 Women Volley ry:n puheenjohtaja * 2003–2004 Rovaniemen kaupunginvaltuuston 1. varapuheenjohtaja * 2000–2004 Rovaniemen kaupunginvaltuutettu * 2002–2004 Rovaniemen teknisen lautakunnan jäsen * 2001–2002 Rovaniemen koululautakunnan jäsen * 1999–2001 Suomen Opettajaksi Opiskelevien liiton puheenjohtaja * 1998–2001 Lapin Yliopiston hallituksen jäsen * 1997–2001 Opiskelijajärjestöjen erilaisia luottamustehtäviä * 2004– Rovaniemen kaupunginvaltuutettu * 2006– Suomen Lentopalloliitto, hallituksen jäsen == Lähteet == Luokka:Kansanedustajat Luokka:Suomen Keskustan poliitikot Luokka:Rovaniemen kaupunginvaltuutetut Luokka:Lapin vaalipiiri Luokka:Suomen oppilaitosten rehtorit Luokka:Vuonna 1974 syntyneet Luokka:Elävät henkilöt Luokka:Erityisavustajat
Simo Rundgren

Simo Arttur Rundgren (s. 28. kesäkuuta 1953 Kolari) on suomalainen keskustalainen poliitikko. Hän oli kausilla 2003–2007 ja 2011–2015 kansanedustaja Lapin vaalipiiristä. ==Ura== Rundgren on koulutukseltaan teologian maisteri Helsingin yliopistosta (1982). Vuosina 1985–1994 Rundgren työskenteli Kolarin kirkkoherrana ja vuosina 1993–1996 Ylitornion kristillisen kansanopiston rehtorina. Vuosina 2001–2003 ja 2007–2008 hän toimi Tarvasjoen kirkkoherrana. ===Politiikka=== Vuosina 1997–2000 ja uudelleen vuoden 2012 vaalien jälkeen Rundgren on ollut Kolarin kunnanvaltuuston puheenjohtaja. Hän on Lapin liiton valtuuston ensimmäinen varapuheenjohtaja vuodesta 2013. Rundgren valittiin eduskuntaan ensimmäisen kerran vuoden 2003 vaaleissa. Vuoden 2007 eduskuntavaaleissa hän jäi varasijalle. Rundgren nousi uudestaan eduskuntaan vuoden 2011 vaaleissa, joissa hän sai 3 825 ääntä. Hän oli ehdolla myös vuoden 2015 eduskuntavaaleissa, muttei tullut valituksi. Eduskunnassa Rundgren oli sivistysvaliokunnan jäsen sekä Pohjoismaiden neuvoston Suomen valtuuskunnan puheenjohtaja. Hän on ollut hallintoneuvoston jäsen Alkossa vuodesta 2012 ja vuosina 2007–2011 Kemijoki Oy:ssä. ==Yksityiselämä== Rundgren avioitui vuonna 1975 kielten lehtori Marja Elisabet Rundgrenin kanssa. Heillä on kuusi lasta, joista Paulus Rundgren on jääkiekkoilija. ==Lähteet== == Aiheesta muualla == * * Simo Rundgrenin verkkosivut Luokka:Kansanedustajat Luokka:Suomen Keskustan poliitikot Luokka:Kolarin kunnanvaltuutetut Luokka:Lapin vaalipiiri Luokka:Suomen evankelis-luterilaisen kirkon papit Luokka:Suomen koulujen rehtorit Luokka:Vuonna 1953 syntyneet Luokka:Elävät henkilöt